ตรวจเลือดช่วงเวลา 19:00 น.และมีค่าน้ำตาลสูงเกิน 500 อยากทราบว่า ผู้ที่มีค่าน้ำตาลสูงขนาดนี้ ควรจะมีอาการใดๆที่เป็นผลจากค่าน้ำตาลสูงหรือไม่
สวัสดีค่ะ น้ำตาลในเลือดสูงคือภาวะที่ร่างกายมีระดับน้ำตาลกลูโคสในเลือดสูงกว่าปกติ โดยทั่วไปการตรวจจะใช้เกณฑ์วัดระดับน้ำตาลก่อนรับประทานอาหารในตอนเช้า ผู้ที่เข้ารับการตรวจต้องอดอาหารอย่างน้อย 8 ชั่วโมงในคืนก่อนตรวจ ซึ่งระดับน้ำตาลที่ปกติคือประมาณ 70-100 มิลลิกรัมต่อเดซิลิตร แต่หากค่าที่ได้สูงกว่า 100 มิลลิกรัมต่อเดซิลิตรขึ้นไปจะเสี่ยงต่อการเป็นเบาหวาน หากมากกว่า 126 มิลลิกรัมต่อเดซิลิตรขึ้นไปอาจจัดว่าเป็นโรคเบาหวานหากน้ำตาลในเลือดสูงเกิน 500 น่าจะเป็นภาวะอันตราย อาจทำให้เกิดน้ำตาลในเลือดสูงจนมีเลือดเป็นกรดรุนแรงถึงแก่ชีวิตได้ ควรรีบไปพบแพทย์ และรับการรักษา ร่วมกับฉีดอินซูลิน และอาจจะต้องทำการติดตามอาการในรพ.อย่างใกล้ชิดค่ะอาการที่อาจเกิดขึ้นได้เช่นลมหายใจมีกลิ่นคล้ายผลไม้ หายใจสั้นๆ ปากแห้ง คลื่นไส้ อาเจียน ปวดท้อง อ่อนเพลีย น้ำหนักลด รู้สึกสับสนไม่ว่าจะมีหรือไม่มีอาการ ควรรีบไปพบแพทย์ทันทีค่ะ